《见黄淮少保三首 其二》
明代·应宗祥

天道有常运，成功讵无已。谁能参化机，履盛贵知止。

筮仕得明君，千载同鱼水。擎天力己任，取日功可拟。

道德重师保，恩荣兼父子。眷委日方隆，引年何遽尔。

介石有明训，动息存至理。东南钓游地，清风播兰芷。

作者简介：台州府黄岩人，字尚履。少好学。为诸生，不久弃去。诗文好古。弟子私谥文贞。